BASES DO PROCESO PARA A SELECCIÓN DE DOUS/AS FUNCIONARIOS/AS INTERINOS/A, TÉCNICOS ORIENTACIÓN E PROSPECCIÓN LABORAL
ADMINISTRACIÓN LOCAL — Municipal — Marín (Persoal, oposicións, 09/12/2019)

No día 22 de novembro de 2019 esta Alcaldía aprobou as bases reitoras do proceso selectivo a selección DE DOUS/DÚAS funcionarios/as interinos/as coa categoría de técnicos/as para a realización de accións de ORIENTACIÓN, PROSPECCIÓN LABORAL E ACCIÓNS DE SENSIBILIZACIÓN DA CULTURA EMPRENDEDORA PARA O PROGRAMA INTEGRADO DE EMPREGO DO CONCELLO DE MARÍN 2019/2020. As presentes Bases regulan o procedemento para a Selección de DOUS/DÚAS funcionarios/as interinos/as coa categoría de técnico/a para a realización de accións de ORIENTACIÓN, PROSPECCIÓN LABORAL E ACCIÓNS DE SENSIBILIZACIÓN DA CULTURA EMPRENDEDORA PARA O PROGRAMA INTEGRADO DE EMPREGO, sendo as súas retribucións ás de un funcionario do Grupo A, subgrupo A2 e Complemento Específico de 7.339,36 € anuais. As persoas seleccionadas serás nomeadas funcionario/a interino/a, de acordo co previsto no artigo 10.1. c) do RD Lexislativo 5/2015, para a realización, a xornada completa, das tarefas de técnico de orientación, prospección e accións de sensibilización da cultura emprendedora, con carácter temporal dentro do Plan Integrado de Emprego do Concello de Marín 2019/2020, ate o 20 de OUTUBRO de 2020. Para ser admitidos á realización da selección os aspirantes deberán cumprir os seguintes requisitos: a) Ter a nacionalidade española, sen prexuízo do disposto no artigo 57 do RD Lex.5/2015 polo que se aproba o texto refundido da Lei do Estatuto Básico do Empregado Público, no que respecta ao acceso ao emprego público dos nacionais doutros estados. b) Posuír a capacidade funcional para o desempeño das tarefas de técnico de orientación, prospección e accións de sensibilización da cultura emprendedora. c) Ter cumpridos dezaseis anos e non exceder, no seu caso, da idade máxima de xubilación forzosa. d) Non ter sido separado/a mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso de persoal laboral, no que fose separado ou inhabilitado ou en situación equivalente nin ser sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Estar en posesión do título de licenciado/a universitario/a, arquitecto/a, enxeñeiro/a ou grao ou título universitario de enxeñeiro/a técnico/a, diplomado/a universitario/a ou arquitecto técnico. f) Ter ingresado na Tesourería Municipal a contía de 18,03 euros en concepto de dereitos de exame. Estarán exentos do pago da taxa por “Solicitude para tomar parte no procedemento para a selección e promoción do persoal” aquelas persoas que estean inscritas nas listas do INEM, sempre que non estean cobrando ningún tipo de prestación. Tódolos requisitos deberán de posuírse no momento de finalizar o prazo de presentación das solicitudes. Establécese como sistema para a selección o concurso -oposición Os interesados en participar no proceso selectivo convocado, deberán presentar, no Rexistro do Concello de Marín ou en calqueira das formas previstas no artigo 16.4 da Lei 39/2015 no prazo de CINCO (5) DIAS HABILES, a contar dende o día seguinte ao da publicación das bases no BOP da Provincia, instancia de participación á que deberán de acompañar a seguinte documentación: No caso de presentar a instancia en calquera das formas previstas no artigo 16.4 da Lei 39/2015 que non sexa o Rexistro do Concello de Marín, o/a aspirante deberá enviar por fax, ao número 986882013, unha copia da instancia co selo do Rexistro onde se presentou. Rematado o prazo de presentación de instancias a Alcaldesa ditará resolución aprobando a listaxe provisional de admitidos e excluídos, así como as causas da súa exclusión. Esta Resolución será publicada no taboleiro de anuncios do Concello. Os aspirantes excluídos disporán dun prazo de TRES (3) DÍAS HÁBILES a contar dende o día seguinte ao da publicación da resolución para a emenda dos defectos ou omisións así como para efectuar reclamacións. Rematado dito prazo a Sra. Alcaldesa, mediante resolución pola que aprobará a listaxe definitiva de aspirantes admitidos e excluídos, convocará aos admitidos mediante a publicación da resolución no taboleiro de anuncios da Casa do Concello. No caso de que dende un primeiro momento non houbese ningún aspirante excluído, ditarase resolución aprobando a listaxe definitiva de aspirantes admitidos. Na mesma resolución determinarase o lugar, data e hora da celebración do primeiro exercicio. Esta resolución será publicada no taboleiro de anuncios da Casa do Concello. A selección realizarase polo sistema de concurso- oposición. A presentación dos méritos nesta fase farase necesariamente na mesma orde que aparecen recollidos nas presentes bases. Unicamente serán valorados os seguintes méritos, debidamente acreditados mediante orixinal ou copia cotexada, con arreglo ao seguinte baremo: Consistirá en expoñer ante o tribunal un programa integrado para o emprego, que haberá de ser deseñado polos aspirantes, cunha duración de 12 meses, sendo o ámbito territorial do mesmo o do Concello de Marín e a súa área de influencia (Bisbarras do Morrazo e Pontevedra). Dito programa haberá de ser presentado polos aspirantes xunto coa solicitude de participación no proceso selectivo, e dentro do prazo máximo establecido para a presentación das mesmas. Este requisito non é subsanable, polo que a súa non presentación en dito prazo suporá a non puntuación na fase de oposición e, por tanto, a eliminación do aspirante do proceso selectivo. Os aspirantes disporán dun tempo máximo de 15 minutos para a exposición do seu programa. O tribunal poderá formular aos aspirantes preguntas relativas á programación presentada así como ao seu currículo durante a súa exposición da mesma. Esta proba será cualificada de 0 a 20 puntos, sendo preciso acadar unha puntuación mínima de 10 puntos para a súa superación. Os aspirantes, que en calquera momento poderán ser requiridos para acreditar a súa identidade, deberán presentarse ás probas provistos do documento acreditativo da mesma. Os aspirantes serán convocados ás probas en chamamento único e a súa non presentación no momento de ser chamados suporá a súa exclusión do proceso selectivo, agás nos casos de forza maior debidamente xustificados e apreciados polo Tribunal. A CUALIFICACIÓN FINAL virá dada pola suma da puntuación obtida na fase de concurso de méritos e na fase de oposición. No taboleiro de anuncios da Casa de Concello publicarase anuncio do tribunal coa cualificación final acadada polos/as candidatos/as, que disporán dun prazo de 3 días hábiles para formular alegacións e reclamacións a ditas puntuacións. O tribunal cualificador proporá á Alcaldía o nomeamento de aqueles/as dous aspirantes que, tendo superado a fase de oposición, acaden a maior cualificación final. Na acta da última sesión incluirase unha relación dos aspirantes, de acordo coa súa cualificación final, que, tendo superado a fase de oposición, non fosen propostos para o seu nomeamento, co fin de, si se estima necesario, ser nomeados funcionarios interinos en caso de renuncia, enfermidade, etc do/s candidato/s inicialmente nomeado/s ou se fose precisa o nomeamento de outro/a técnico dentro do programa integrado de emprego do Concello de Marín 2019/2020. A publicidade do presente procedemento selectivo realizarase mediante a publicación das bases e convocatoria no Boletín Oficial da Provincia de Pontevedra e no taboleiro de anuncios da Casa do Concello, publicándose os restantes anuncios no taboleiro de anuncios da Casa do Concello. Os Tribunal encargado da selección de dito persoal terán a seguinte composición: • Presidente/a: un/ha funcionario/a ou persoal laboral fixo do Concello de Marín ou de calquera outro Concello ou Administración Pública, pertencente a un corpo, escala ou categoría profesional para o ingreso no cal se requira unha titulación de nivel igual ou superior ó esixido para participar no proceso selectivo. • Secretario/a: un/ha funcionario/a ou persoal laboral fixo do Concello de Marín ou de calquera outro Concello ou Administración Pública, pertencente a un corpo, escala ou categoría profesional para o ingreso no cal se requira unha titulación de nivel igual ou superior ó esixido para participar no proceso selectivo. • 3 Vogais: A composición nominal dos membros do Tribunal Cualificador, farase pública nunha Resolución da Alcaldía que será publicada no taboleiro de anuncios da Casa do Concello. O Tribunal non poderán actuar ou constituírse sen a presenza, a lo menos, de tres dos seus membros (titulares ou suplentes) e coa asistencia, en todo caso, do Presidente e do Secretario ( titulares ou suplentes) O Tribunal actuarán con suxeición ás bases de convocatoria e ao previsto na Lei 39/2015, quedando facultado para resolver cantas cuestións se susciten na súa interpretación. — Os/as aspirantes propostos/as para o seu nomeamento como funcionarios/as interinos/as, deberán presentar, ante o departamento de persoal do Concello, a seguinte documentación: — Tarxeta Sanitaria orixinal e fotocopia. — Declaración responsable de non estar separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso de persoal laboral, no que fose separado ou inhabilitado ou en situación equivalente nin ser sometido a sanción disciplinaria ou equivalente que impida, no seu Estado, nos mesmos termos o acceso ao emprego público. — certificado/informe médico orixinal relativo a súa aptitude para o posto de traballo. — certificación bancaria do número de conta no que se aboará a nómina. A Alcaldesa, unha vez rematado o prazo para formular reclamacións á cualificación final, ditará Resolución de nomeamento como funcionarios/as interinos/as de acordo coa proposta vinculante do Tribunal Cualificador. En Marín na data da sinatura electrónica Asdo. María Ramallo Vázquez ALCALDESA-PRESIDENTA